Dilluns que ve tindrà lloc la Fira de l'Ocupació de Sagunt, en la qual persones expertes orientaran als assistents sobre esta temàtica
18 de setembre 2018

Dilluns que ve, 24 de setembre, se celebrarà la fira de l'ocupació a Sagunt, que es desenvoluparà en el Centre Cultural Mario Monreal. Es tracta d'una activitat que organitza la Càmera de València i que comptarà amb l'assistència de l'alcalde del municipi, Quico Fernández, i el regidor de Promoció Econòmica, Miguel Chover, que participarà en la taula redona.

  

L'esdeveniment constarà de ponències i xarrades d'experts en formació i ocupació i s'organitzaran tallers pràctics i entrevistes de treball. A més, els participants podran deixar els seus curriculums per a entrevistar-se amb les empreses assistents.

  

Així mateix, com a objectiu principal, se cerca activar i impulsar l'ocupació entre els veïns i les empreses de les poblacions participants i per a açò, es treballarà amb els diferents col·lectius proporcionant-los les eines i recursos necessaris per a afrontar amb més energies i possibilitats d'èxit la seua cerca d'un treball que s'ajuste a les seues capacitats.

  

Els ponents que participaran en Fira Sagunt són Antonio Moar, comunicador, business trainer i expert en transformació professional. Manuel Coloma, psicòleg especialista en alt rendiment, habilitats directives i entrenament en empreses. José Sánchez, coaching executiu, personal i esportiu. Javier Falcó, expert en selecció de perfils de comandament mitjà i directiu. Patricia Calabuig, psicòloga especialitzada en desenvolupament de persones i tractament de perfils qualificats. Jesús Ruiz, consultor en psicologia i recursos humans i especialista en direcció i gestió de la formació de l'empresa.

  

El programa de suport a l'ocupació local està desenvolupat per Càmera València i la Diputació de València amb el suport dels ajuntaments de València i Sagunt, i compta amb el cofinançament del Fons Social Europeu.

  

Per a completar la informació sobre la inscripció i el programa de la fira es pot consultar la pàgina web de Fira Empre València 2018 en este [enllaç​](http://www.feriaempleovalencia.com/home-sagunto/).

​  

​  

​​

*   [](http://www.facebook.com/sharer.php?u=https://aytosagunto.es/va/actualitat/dilluns-que-ve-tindra-lloc-la-fira-de-l-ocupacio-de-sagunt-en-la-qual-persones-expertes-orientaran-als-assistents-sobre-esta-tematica/ "Facebook")
*   [](http://twitter.com/share?url=https://aytosagunto.es/va/actualitat/dilluns-que-ve-tindra-lloc-la-fira-de-l-ocupacio-de-sagunt-en-la-qual-persones-expertes-orientaran-als-assistents-sobre-esta-tematica/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/dilluns-que-ve-tindra-lloc-la-fira-de-l-ocupacio-de-sagunt-en-la-qual-persones-expertes-orientaran-als-assistents-sobre-esta-tematica/ "Linked In")
*   [](mailto:?body=https://aytosagunto.es/va/actualitat/dilluns-que-ve-tindra-lloc-la-fira-de-l-ocupacio-de-sagunt-en-la-qual-persones-expertes-orientaran-als-assistents-sobre-esta-tematica/)